След това е придаден на флота на АНЗАК. Действа в Коралово море и на Нови Хебриди. През март 1942 г. прикрива самолетоносачите по време на рейда против Нова Гвинея. В състава на оперативно съединение №16 участва в сражението в Коралово море, 4 – 8 май 1942 г., и в битката за Мидуей от 4 юни 1942 г. От август действа на Соломоновите острови. На 30 ноември, в нощния бой при Тассафаронга получава две торпедни попадения от японски разрушители. Едно от торпедата откъсва носовата му част до кула №1, а второто уцелва котелното отделение. След временен ремонт в Тулага отплава на свой ход за ремонт в САЩ. Ремонтира се в Mare Island Naval Shipyard до септември 1943 г.